Малх х1инца а ца кхиънера шен дийнан го а баьккхина, дукъал т1ехьа бала. Къор1ан доьшуш 1аш волчу имам волчу чуиккхира г1аролан куьйгалхо. И х1умма а ала а ца кхиира, жима стаг санна т1ахъаьлла араиккхиначу Шемала цкъа хьалха маравоьллира шен доттаг1а Бойсакъар. Иштта г1уллакх нисдаларна шен лозучу кога т1е а х1оьттина, герзаш г1одах доьхкуш воллучу. Тамашийна х1ума дара и, иштта сиха щаьлта, тур тапча дег1ах къовла и кхиар. Эвтархойн Ахьмада схьакхайкхина болу лоьраш т1етасабелира имам а, Бойсакъар а вовшах ваккха. Имаман доттаг1 то а вина д1ах1оттор х1инца сий хилла д1ах1оьттира дарбанчийн.